แคลคอมพ์ยอดขายก.ย.ตก15%
นักวิเคราะห์ เผย แคลคอมพ์ยอดขายก.ย.ตก15%
8 ต.ค. 2553

นักวิเคราะห์ เผย แคลคอมพ์ยอดขายก.ย.ตก15%
ธุรกิจอิเลกทรอนิกส์ของไทยมีรายได้ส่วนใหญ่มาจากการส่งออก ซึ่งนักวิเคราะห์คาดการณ์ว่าจะได้รับผลกระทบจากแข็งค่าของเงินบาทโดยตรง และล่าสุดบริษัท แคล-คอมพ์ อีเล็คโทรนิคส์ (ประเทศไทย)  หรือCCET เปิดเผยตัวเลขยอดขายประจำเดือนก.ย. ลดลงจากเดือนส.ค.ประมาณ 15%
นายคงสิทธิ์ โจวกิจเจริญ กรรมการผู้จัดการ  CCET  เปิดเผยว่า บริษัทมียอดขายในเดือน ก.ย.  อยู่ที่ 10,685 ล้านบาท หรือคิดเป็น 10,995 ล้านเหรียญไต้หวัน  ลดลง 15% จากยอดขายเดือน ส.ค.  ที่มียอดขาย 12,598 ล้านบาท หรือ คิดเป็น 12,963 ล้านเหรียญไต้หวัน  แต่เพิ่มขึ้นจากช่วงเดียวกันของปีก่อน 10%
ทั้งนี้ ยอดขายรวม9 เดือนแรกปีนี้ มีทั้งสิ้น  89,135 ล้านบาท เพิ่มขึ้น 11% จากช่วงเดียวกันในปี 2552 
นักวิเคราะห์บริษัทหลักทรัพย์กิมเอ็ง(ประเทศไทย) ได้ปรับลดประมาณการกำไรของบริษัท แคล-คอมพ์  ,บริษัท เดลต้า อีเลคโทรนิคส์ (ประเทศไทย)หรือ DELTA และ บริษัทฮานา ไมโครอิเล็คโทรนิคส( HANA) ปี 2554 ลงเฉลี่ย 5% จากการเปลี่ยนมาใช้สมมติฐานอัตราแลกเปลี่ยนปี2553 และ 2554 ที่ระดับ 31.9 และ 30.4 บาทต่อเหรียญสหรัฐ โดยแข็งค่าจากสมมติฐานครั้งก่อน 2% และ 9% ตามลำดับ  ส่วนปี 2553 แทบไม่ได้รับผลกระทบ 
"CCET ได้รับการปรับลดประมาณการกำไรปี2554 ลงมากสุด โดยปรับลดลง 8% จากสมมติฐานเดิม"นักวิเคราะห์บริษัทหลักทรัพย์กิมเอ็งระบุ
ล่าสุด ราคาหุ้นในกล่มอเล็กทรอนิกส์เคลื่อนไหวในช่วงแคบๆ